RSG | Podcast , ±22 min episodes every 6 days	|
West Hendriks van Gauteng North Obstacle Race Course vertel hoe jy jou welstand en gesondheid 'n hupstoot gee deur in jou liggaam te belê. En Elsèbe Koorsen van Luxebox praat oor haar passie vir plaaslike produkte. Sy gee ook wenke vir die bemarking van klein ondernemings wat aanlyn meer sigbaar wil wees.
Martiens Barnard, 'n aktuaris by Momentum Beleggings, praat oor die gedragspatrone van beleggers, en hoe jy jou opbrengste uit beleggings kan verbeter deur meer op jou finansiële doelwitte te fokus. En Eugene Antak en Hendri de Klerk van Ultima Finansiële Dienste het raad as die finansiële fonteintjie opgedroog het en jy oorweeg om jou geld uit jou pensioenfonds te onttrek.
Twee kundiges praat oor swart ekonomiese bemagting, en neem jou stap-vir-stap deur die elemente van die wet. Hulle vertel hoe maatskappye voordeel uit die wet kan trek, sonder om 'n sent te spandeer, maar terselfdertyd hulle gradering kan verbeter. En Elsèbè Koorsen van Luxebox vertel hoe dit haar finansieël byna uitgeroei het toe sy haar werk verloor het, omdat haar werkgewer ontdek het dat sy haar eie klein besigheid deeltyds begin bou het.
Die verskillende voordele van die Werkloosheidversekeringsfonds word weer bespreek, asook die rol van die Vergoedingsfonds. En 'n kenner gee raad aan jongmense wat die werksplek vir die eerste keer betree, oor hoe om die oorgang te maak van student af na werker.